**Obec Kráľovičove Kračany  
 Obecný úrad Kráľovičove Kračany 109  
930 03 Kráľovičove Kračany**

v Kráľ. Kračanoch, dňa 29.10.2024

**OZNÁMENIE č. 5/2024**

**o začatí konania vo veci vydania súhlasu na výrub 1 ks drevín, ktorý rastie na pozemku „C“-KN č. 531/15 k. ú. Etreho Kračany**

Obec Kráľovičove Kračany, ako príslušný orgán štátnej správy ochrany prírody a krajiny (ďalej len „správny orgán“) v zmysle podľa § 2 písm. f) zákona č. 416/2001 Z. z. o prechode niektorých kompetencií z orgánov štátnej správy na obce a na vyššie územné celky v znení neskorších predpisov a podľa § 69 ods. 1 písm. d) zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“), na základe doručenej žiadosti **Vladimíra Kollára a Silvie Kollárovej, bytom Etreho Kračany č. 75, 930 03 Kráľovičove Kračany** zo dňa **28.10.2024**, podľa § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“)

oznamuje začatie konania

vo veci vydania súhlasu podľa § 47 ods. 3 zákona na výrub 1 ks drevín druhu borovica   
s obvodom kmeňov 130 cm, ktorý rastie v zastavanom území obce Kráľovičove Kračany na pozemku „C“-KN č. 531/15 k. ú. Etreho Kračany. Žiadosť bola odôvodnená:

Strom je už vysoký, starý. Bezprostredne ohrozuje verejné elektrické vedenie. Spôsobuje nevhodné hygienické podmienky v dome. Poškodzuje a znečisťuje strechu, upcháva žľab zvodu dažďovej vody, pri daždi voda preteká a steká po fasáde rodinného domu.

Správny orgán za účelom objasnenia veci podľa § 21 a § 38 správneho poriadku nariaďuje ústne pojednávanie spojené s miestnou ohliadkou, ktoré sa uskutoční dňa 08.11.2023, 10:00 (dátum, hodina), so stretnutím pozvaných na Obecnom úrade v Kráľovičových Kračanoch a následne bude vykonaná miestna obhliadka drevín v teréne.

Podľa § 33 ods. 2 správneho poriadku má účastník konania možnosť, aby sa pred vydaním rozhodnutia mohol vyjadriť k jeho podkladom a k spôsobom jeho zistenia, navrhnúť jeho doplnenie pri ústnom pojednávaní a miestnej ohliadke, ako aj počas celého konania.

Podľa § 82 ods. 5 zákona, ak sa dá účastník konania zastúpiť, podpis splnomocniteľa v dohode o plnomocenstve musí byť osvedčený podľa osobitných predpisov.

Do podkladov pre vydanie rozhodnutia je možné nahliadnuť na Obecnom úrade v Kráľovičových Kračanoch na adrese Kráľovičove Kračany č. 109. V súlade s ustanovením 82 ods. 7 zákona č. 543/2002 Z. z. o ochrane prírody a krajiny v aktuálnom znení sa zverejňuje táto informácia o začatí správneho konania na internetovej stránke (www.kralovicovekracany.sk).

Dátum zverejnenia informácie: 29.10.2024

Lehota na potvrdenie záujmu byť účastníkom v konaní: 7 dní

**v. r. Zoltán WURCZELL**

starosta obce